**Kirkekoncert med WAFANDE**

Med kæmpe hits, strålende personlighed og en enestående stemme har Wafande sunget sig ind i

danskernes hjerter. På scenen er han uden tvivl en af landets bedste entertainere, der gang på

gang tryllebinder publikum med hits som ”Se Mig I Dag”, ”Django”, ”En Anden” for bare at nævne

nogle få.

2011 var året, hvor Wafande brød igennem lydmuren og fik Danmark til at smile og ryste røv. Det

skete med årets ultimativt største sommerhit: ’Gi’ mig et smil’. Året efter slog Wafande fast,

denne gang med platinhittet ”Uartig”, at han var kommet for at blive. Siden er hele Danmark

kommet på fornavn med Wafande – specielt efter hele tre sæsoner som coach i Voice Junior på

TV2.

Siden det guldcertificerede debutalbummet Du Ved Det, udgivet på Universal Music i 2011, er den

altid hårdtarbejdende sanger for længst trådt ud af undergrunden, og det er få danskere, der ikke

kender Wafande og hans musik. I 2014 udgav Wafande sit andet fuldlængde album Nyt Land. I

2015 udkom den soulede single ’Himlen for mig selv’ fra EP’en Grand Danois og blev straks Ugens

Uundgåelige på P3.

Kærligheden til musikken er lige så tydelig som hans talent. Lang tid inden Wafande kom på alles

læber, var det kærligheden til musikken, der var drivkraften i hans liv. Den kærlighed skinner

igennem ikke bare i kompositioner og tekstskrivning, men i høj grad også på scenen med sit band

i ryggen. For det er her, Wafande gang på gang viser, hvorfor han er en af Danmarks absolut

stærkeste live-performere.

Live overrasker Wafande gang på gang publikum. Ja, faktisk sker det, at han overrasker sit eget

band. Improvisationen falder Wafande naturligt ind, og der er ikke to koncerter, der er ens. Til

gengæld er der garanti for en kæmpe fest – hver gang.

**Bookes i samarbejde med All Things Live Danmark** [**hjemmeside**](https://booking.allthingslive.dk/)

![Et billede, der indeholder Font/skrifttype, Grafik, grafisk design, logo

Indhold genereret af kunstig intelligens kan være forkert.]()